ໃນວັນແຮງງານ ປ. ໂອບາມາ ສັ່ງໃຫ້ຈ່າຍເງິນ ແກ່ຄົນງານ ທີ່ລາພັກ ຍ້ອນເຈັບປ່ວຍ
ປະທານາທິບໍດີ ໂອບາມາ ​​ສະຫລອງ​ວັນແຮງ​ງານ​ ໂດຍສັ່ງ​ໃຫ້ ບັນ​ດາ​ບໍລິສັດ ສັນຍາຈ້າງ ຂອງລັດຖະບານກາງ ຈ່າຍເງິນໃນເວລາເຈັບປ່ວຍ ໃຫ້ແກ່ພະນັກງານ.
ປະທານາທິບໍດີ Barack Obama ໄດ້ສະຫລອງວັນແຮງງານ ຊຶ່ງເປັນວັນພັກຢູ່ໃນສະຫະລັດ ໃນວັນຈັນວານນີ້ ໂດຍສັ່ງໃຫ້ ບັນດາບໍລິສັດສັນຍາຈ້າງຂອງລັດຖະບານກາງ ສະໜອງການ ຈ່າຍເງິນໃນເວລາເຈັບປ່ວຍໃຫ້ແກ່ພວກພະນັກງານ ຈຳນວນ 300,000 ຄົນ ປະທານາທິບໍດີ Obama ກ່າວຕໍ່ການໂຮມຊຸມນຸມຂອງພວກ ຄົນງານກຳມະບານໃນນະຄອນ Boston ວ່າ ທີ່ທ່ານໄດ້ເຊັນ ດຳລັດ ຂອງຝ່າຍບໍລິຫານສະບັບນຶ່ງ ເພາະວ່າ ພັກຣີພັບບລິ ກັນໄດ້ທຳການໂຈມຕີຢູ່ຕະຫລອດເວລາຕໍ່ພວກແຮງງານອາ ເມຣິກັນ ປະທານາທິບໍດີ Obama ກ່າວວ່າ ສະຫະລັດ ເປັນປະເທດດຽວ ທີ່ກ້າວໜ້າທາງດ້ານເສດຖະກິດ ບໍ່ໃຫ້ການຄໍ້າປະກັນໃນຈ່າຍເງິນເວລາລາພັກຍ້ອນເຈັບປ່ວຍ ຫລືຈ່າຍເງິນໃຫ້ ໃນເວລາພັກອອກລູກ ບັນດາພະນັກງານສະຫະລັດ ຫລາຍໆຄົນໄດ້ຮັບຜົນປະໂຫຍດ ດັ່ງກ່າວ ແຕ່ວ່າປະມານ 44 ລ້ານຄົນ ທີ່ເປັນພະນັກ ງານບໍລິສັດເອກກະຊົນ ຊຶ່ງຫລາຍໆ ຄົນເປັນພະນັກງານທີ່ມີລາຍໄດ້ຕໍ່າ ບໍ່ໄດ້ຮັບຜົນປະໂຫຍດດັ່ງກ່າວ ການຈ່າຍເງິນໃນເວລາລາພັກເຈັບປ່ວຍ ຈະເຮັດໃຫ້ເຂົາເຈົ້າສາມາດປິ່ນປົວເຂົາເຈົ້າເອງ ຫລືບັນດາສະມາຊິກໃນຄອບຄົວທີ່ເຈັບປ່ວຍໄດ້ ດຳລັດ ປະທານາທິບໍດີ ໄດ້ອະນຸຍາດ ໃຫ້ບັນດາບໍລິສັດສັນຍາຈ້າງ ຂອງລັດຖະບານກາງ ອະນຸຍາດໃຫ້ບັນດາພະນັກງານເຂົາ ເຈົ້າ ສາມາດລາພັກຍ້ອນການເຈັບປ່ວຍ ແບບໄດ້ຮັບເງິນເຖິງ 7 ມື້ຕໍ່ປີ ເລີ້ມແຕ່ປີ 2017 ເປັນຕົ້ນໄປ ປະທານາທິບໍດີ Obama ໄດ້ທຳການຮຽກຮ້ອງອີກຄັ້ງນຶ່ງ ໃຫ້ລັດຖະສະພາຮັບຜ່ານກົດ ໝາຍທີ່ບັງຄັບໃຫ້ບັນດານາຍຈ້າງ ທີ່ມີຄົນງານ 15 ຄົນຫລືຫລາຍກວ່າ ນັ້ນ ຈ່າຍເງິນຄ່າ ລາພັກຍ້ອນການເຈັບປ່ວຍ ເຈັດມື້ຕໍ່ປີ ແຕ່ເຈົ້າຂອງທຸລະກິດຂະໜາດນ້ອຍຈຳນວນນຶ່ງ ກ່າວວ່າ ໃນຂະນະທີ່ຄວາມຕັ້ງໃຈຂອງ ປະທານາທິບໍດີ ມີຄວາມຖືກຕ້ອງ ແຕ່ເຂົາເຈົ້າບໍ່ສາມາດຈ່າຍເງິນໃຫ້ແກ່ບັນດາຄົນທີ່ບໍ່ ສາມາດເຮັດວຽກໄດ້ ນອກນັ້ນ ໃນວັນພັກແຮງງານໃນວັນຈັນວານນີ້ ຮອງປະທານາມິບໍດີ ທ່ານ Joe Biden ໄດ້ກ່າວຕໍ່ການໂຮມຊຸມນຸມຂອງສະຫະພັນກຳມະບານຫລໍ່ເຫລັກທີ່ເມືອງ Pittsburgh ວ່າ ລັດຖະສະພາຕ້ອງຫລຸດຜ່ອນ ການມີລາຍໄດ້ທີ່ບໍ່ເທົ່າທ່ຽມກັນ ໂດຍປ່ຽນແປງ ກົດ ລະບຽບເສຍພາສີຂອງສະຫະລັດ ທີ່ທ່ານກ່າວວ່າ ເປັນຜົນດີສຳລັບຜູ້ຮັ່ງມີ